РЕПУБЛИКА СРБИЈА  
ОПШТИНА ЧАЈЕТИНА

Комисија за спровођење јавног конкурса

Број: 400-819/2014-01

Ч а ј е т и н а

Комисија за спровођење јавног конкурса расписује

**ЈАВНИ КОНКУРС**

**ЗА ФИНАНСИРАЊЕ ПРОЈЕКАТА УДРУЖЕЊА ГРАЂАНА И НЕВЛАДИНИХ ОРГАНИЗАЦИЈА ИЗ БУЏЕТА ОПШТИНЕ ЧАЈЕТИНА**

**ЗА 2015. ГОДИНУ СА ТЕРИТОРИЈЕ ОПШТИНЕ ЧАЈЕТИНА И ГРАДА УЖИЦА**

Средства намењена удружењима грађана и невладиним организацијама додељују се за реализацију пројеката из следећих области:

1. социјалне заштите;
2. заштите лица са инвалидитетом;
3. заштите и промовисања људских и мањинских права;
4. развоја цивилног друштва;
5. заштите и помоћи лицима лечених од болести зависности;
6. хуманитарних и других пројеката

Право учешћа имају невладине, непрофитне и неполитичке организације и удружења грађана која су регистрована на територији Општине Чајетина и Града Ужица .

Вредност опредељених средства у буџету је 1.000.000,00 динара.

Учесник конкурса је дужан да уз пријаву достави:

* пријавни образац,
* попуњен образац описа пројекта,
* оверену фотокопију решења о упису Удружења у регистар,

Пријаве морају бити у затвореној коверти и са назнаком: „Пријава за Конкурс за финансирање пројеката удружења грађана и невладиних организација из буџета општине Чајетина са територије Општине Чајетина и Града Ужица“.

Пријаве се достављају преко писарнице Општинске управе Чајетина или поштом на адресу:

**Општина Чајетина**

**Комисији за спровођење јавног конкурса**

**31310 Чајетина , Улица Александра Карађорђевића број 28 .**

**Рок за подношење пријава је закључно са 30.01.2015. године.**

Неблаговремене пријаве неће бити разматране, а непотпуне пријаве ће се сматрати неисправним.

Критеријуми за оцењивање су:

* усклађеност пројекта са свим захтевима конкурсаод 0 до 5 бодова;
* реализација предложеног пројекта на територији општине Чајетинаод 0 до 10 бодова;
* важност пројектаод 0 до 70 бодова;
* број година рада на територији Општине Чајетина од 0 до 5 бодова;
* материјална и кадровска опремљеност од 0 до 10 бодова;

Невладине организације и удружења чији пројекти буду изабрани на Конкурсу и којима се одобре средства из буџета општине Чајетина , дужне су доставити оверену фотокопију оснивачког акта (Статута) и оверену фотокопију финансијског извештаја достављеног надлежним државним органима за 2013. годину, а удружења и невладине организације које су учествовале на конкурсу у 2014. години, потребно је да доставе наративни Извештај о утрошеним средствима за претходну годину са копијом рачуна и извода о извршеним плаћањима.

Комисија ће на основу утврђених критеријума сачинити ранг листу подносилаца уредних и благовремених пријава, и објавити je на порталу општине Чајетина.

Подносилац пријаве има право на приговор у року од 5 дана од дана објављивања ранг листе на званичној интернет презентацији општине Чајетина.

По коначности ранг листе, Председник општине ће на основу редоследа са ранг листе и на предлог Комисије, доносити појединачне одлуке о одобравању средстава за реализацију прихваћених пројеката.

Јавни конкурс се објављује на званичној интернет презентацији општине Чајетина.